“ดอน” ยืนยัน 4 คนไทยปลอดภัย เหตุแผนดินไหว “ตุรกี” พร้อมส่งทีมช่วยเหลือทันที
“ครม.” ไฟเขียวช่วยเหลือแผ่นดินไหว “ตุรกี” ฟาก “ดอน ปรมัตถ์วินัย” ยืนยัน 4 คนไทยปลอดภัย อพยพไปอยู่ในที่ตุรกีจัดเตรียมไว้ให้แล้ว เผยคนไทยในตุรกีหากตั้งการความช่วยเหลือติดต่อสถานทูตไทยได้ตลอดเวลา
“ครม.” ไฟเขียวช่วยเหลือแผ่นดินไหว “ตุรกี” ฟาก “ดอน ปรมัตถ์วินัย” ยืนยัน 4 คนไทยปลอดภัย อพยพไปอยู่ในที่ตุรกีจัดเตรียมไว้ให้แล้ว
7 ก.พ. 2566

นายดอน ปรมัตถ์วินัย รองนายกรัฐมนตรีและรมว.การต่างประเทศ ให้สัมภาษณ์หลังการประชุมคณะรัฐมนตรี (ครม.) ถึงความคืบหน้าเหตุแผ่นดินไหวในประเทศตุรกี ว่า สถานเอกอัครราชทูต ณ กรุงอังการา ประเทศตุรกี ได้รายงานความคืบหน้าเกี่ยวกับคนไทยที่ได้รับผลกระทบจากเหตุแผ่นดินไหว ว่า มีคนไทย 1 ราย ที่ทรัพย์สินได้รับความเสียหาย และมีคนไทยอีก 3 ราย ได้ไปพักอาศัยในพื้นที่ที่ทางการตุรกีจัดไว้ชั่วคราวแล้ว ทั้งหมดอยู่ในสถานที่ปลอดภัยและอยู่ในเมืองที่ห่างไกลจากกรุงอังการา
โดยในที่ประชุมครม.มีมติเห็นชอบให้ความช่วยเหลือประเทศตุรกี ในรูปแบบต่างๆ ทั้งเงิน เวชภัณฑ์ ทีมช่วยเหลือ โดยรอว่าทางตุรกี จะประสานขอรับความช่วยเหลืออะไรบ้าง สำหรับหากคนไทยในตุรกี หากต้องการความช่วยเหลือ ให้ติดต่อสถานทูตไทยในตุรกีได้ตลอดเวลา